Tallinna–Viljandi rongiliin

Tallinna–Viljandi rongiliin on rongiliin Eestis.

Lellelt hargneb raudteeharu Pärnu suunas (vt Lelle–Pärnu raudteelõik).

Raudteeremont
Türi–Viljandi raudteelõigule tehti  2011. aastal kapitaalremont, seetõttu kasvas kiirus lõigul 120 km/h. Türi–Viljandi lõik taasavati pidulikult 30. detsembril 2011 ja regulaarne reisiliiklus taastus seal 1. jaanuarist 2012. Raudtee remont vähendas Tallinna–Viljandi reisirongide sõiduaega 15 minuti võrra. 2021. aastal tehti kapitaalremont Lelle–Türi lõigul.

Reisiliiklus
Tallinna–Viljandi rongiliinil sõidavad vaid Elroni reisirongid. Käigus on nii Tallinna–Viljandi kiirrongid kui ka kaks tavarongi.

Peatused
Raudteepeatused Tallinna–Viljandi rongiliinil (kiirliin):
Balti jaam/ Tallinn
Tallinn-Väikse raudteejaam,
Liiva raudteejaam,
Saku raudteepeatus,
Kiisa raudteejaam,
Kohila raudteejaam,
Rapla raudteejaam,
Lelle raudteejaam,
Käru raudteepeatus,
Türi raudteejaam,
Taikse raudteepeatus,
Kärevere raudteepeatus,
Ollepa raudteepeatus,
Võhma raudteejaam,
Olustvere raudteepeatus,
Sürgavere raudteepeatus,
Viljandi raudteejaam.

Ajalugu

Tallinna–Viljandi kitsarööpmeline raudteeliin 
Kitsarööpmeline Tallinna–Viljandi raudtee rajati aastal 1901. Sellele eelnes Valga–Ruhja–Pärnu raudtee Mõisaküla–Viljandi haruteega, mis avati liikluseks 1897. aastal. Tallinna–Viljandi raudtee avati liikluseks 1901. aastal. 

Raudteepeatused Tallinna–Viljandi kitsarööpmelisel raudteel, Eesti Vabariigis:
Tallinna sadama raudteejaam
Odra raudteepeatus (1941–1944 nimega Laadaplats)
Veski posti raudteepeatus (ka nimega Lutheri post. Hiljem ehitati harutee Dvigateli postini (Lasnamäe e Ülemiste jaama)
Tallinna Peajaam (tänapäeval Tallinn-Väikse raudteejaam)
Liiva raudteejaam,
Männiku raudteejaam,
Saku raudteejaam,
Kiisa raudteejaam,
Kohila raudteejaam,
Lohu raudteejaam,
Hagudi raudteejaam,
Rapla raudteejaam,
Keava raudteepeatus,
Lelle raudteejaam,
Käru raudteejaam,
Kolu raudteejaam,
Türi raudteejaam,
Kärevere raudteejaam,
Ollepa raudteejaam,
Võhma raudteejaam,
Olustvere raudteejaam,
Sürgavere raudteejaam,
Viljandi raudteejaam.

Kuni Lelle–Pärnu otsetee (Lelle–Papiniidu raudtee) valmimiseni 16. veebruaril 1928 oli Tallinna–Viljandi rongiliin osaks Tallinna sadama – Viljandi – Mõisaküla – Pärnu rongiliinist (vt Pärnu–Mõisaküla–Viljandi raudtee) ja Tallinna sadama – Viljandi – Ruhja – Riia rongiliinist. Neid liine kasutati ka II maailmasõja ajal.

Aastatel 1971–1973 asendati Tallinna–Viljandi kitsarööpmeline raudtee laiarööpmelise raudteega.

Kaubavedu
Kuni 1902. aastani töötas liin kahjumiga. Tänu rongiliiniga kaasnenud tööstuse arengule Viljandis oli liin kasumis kuni I maailmasõjani. Raudtee klientideks olid 1903. aastal alustanud E. Pohli tuletikuvabrik, 1905. aastal alustanud U. Pohrti masinavabrik ja alates 1912 Viljandi linavabrik.

Eesti Vabariigi ajal kasutasid raudteed paljud Viljandimaa tööstusettevõtted, sh 1928. aastal avatud Võhma Eksporttapamaja jt.

Pildid

Viited

Välislingid 
 YouTube'i video: Tallinna-Viljandi rongiliin, 05.2018
 YouTube'i video: Eesti kitsarööpaline raudtee 1960-ndatel
 YouTube'i video: Viljandi-Türi liin enne ja pärast remonti, 2010/2012
 Tallinna–Viljandi reisirongi (Dr1b-3713/3702) saabumine Viljandi jaama 
 Kiiruskatsed kinnitasid: rongisõit Tallinnast Viljandisse võiks lüheneda; ERR uudised, 25.08.2020

Eesti raudteed
Eesti rongiliinid